ᱵᱤᱞᱟᱥᱯᱩᱨ, ᱦᱤᱢᱟᱪᱚᱞ ᱯᱨᱚᱫᱮᱥ

ᱵᱤᱞᱟᱥᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮ ᱵᱤᱞᱟᱥᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱚᱜᱚᱨ ᱟᱨ ᱱᱚᱜᱚᱨᱯᱟᱞᱤᱠᱟ ᱵᱟᱹᱭᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱵᱤᱞᱟᱥᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱱᱟᱜᱟᱢ
ᱵᱤᱞᱟᱥᱯᱩᱨ ᱫᱚ ᱗ ᱟᱱᱟᱜ ᱥᱚᱛᱟᱵᱽᱫᱤ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱧᱩᱛᱩᱢ ᱨᱮᱱᱟᱜ ᱢᱤᱫ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱠᱚᱦᱞᱩᱨ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ ᱾ ᱨᱟᱡᱟ ᱵᱚᱝᱥᱚ ᱪᱚᱱᱫᱮᱞ ᱨᱟᱡᱽᱯᱩᱛ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱪᱚᱱᱫᱮᱨᱤ ᱨᱤᱱᱤᱡ ᱨᱟᱡᱟ ᱵᱚᱝᱥᱚ ᱫᱟᱹᱵᱤ ᱞᱮᱜᱼᱟ ᱛᱟᱦᱮᱸᱫ ᱾ ᱵᱤᱞᱟᱥᱯᱩᱨ ᱥᱚᱦᱚᱨ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱖᱖᱓ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱚᱱᱚᱛ ᱛᱟᱭᱚᱢ ᱛᱮ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱢᱤᱫ ᱨᱤᱭᱟᱥᱚᱛ ᱵᱮᱱᱟᱣ ᱮᱱᱟ, ᱟᱨ ᱯᱚᱧᱡᱟᱵᱽ ᱨᱮᱱᱟᱜ ᱵᱨᱤᱴᱤᱥ ᱯᱨᱟᱸᱛ ᱟᱜ ᱫᱚᱠᱷᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾

ᱚᱛᱱᱚᱜ
ᱵᱤᱞᱟᱥᱯᱩᱨ ,Falling Rain Genomics, Inc - Bilaspur ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱖᱗᱓ ᱢᱤᱴᱚᱨ (᱒,᱒᱐᱘ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱚᱛᱞᱩᱡᱽ ᱜᱟᱰᱟ ᱨᱮᱱᱟᱜ ᱞᱮᱸᱜᱟ ᱯᱟᱥᱴᱟ ᱨᱮ ᱵᱚᱱᱫᱽᱞᱟ ᱵᱩᱨᱩ ᱨᱮᱱᱟᱜ ᱞᱟᱛᱟᱨ ᱵᱩᱨᱩ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱱᱚᱸᱰᱮ ᱜᱚᱵᱤᱸᱫᱽ ᱥᱟᱜᱚᱨ ᱰᱮᱢ ᱵᱮᱱᱟᱣ ᱤᱫᱤ ᱛᱮ ᱱᱚᱸᱰᱮᱱᱟᱜ ᱯᱤᱠᱪᱟᱨᱮᱠᱥ ᱞᱮᱱᱰᱥᱠᱟᱯ ᱮ ᱵᱮᱱᱟᱣᱟ ᱾ ᱢᱟᱱᱟᱞᱤ ᱨᱮᱱᱟᱜ ᱰᱟᱦᱟᱨ ᱛᱮ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮ ᱵᱚᱞᱚ ᱠᱟᱛᱮ ᱛᱟᱭᱚᱢ ᱱᱚᱣᱟ ᱫᱚ ᱯᱩᱭᱞᱩ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾

ᱦᱚᱭ ᱫᱟᱜ

ᱦᱚᱲ ᱮᱞ
᱒᱐᱐᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱤᱞᱟᱥᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱑᱓,᱐᱕᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ᱠᱚᱲᱟ ᱦᱚᱲ ᱮᱞ ᱟᱜ ᱕᱖.᱒᱕% ᱟᱨ ᱛᱤᱨᱞᱟᱹ ᱫᱚ ᱔᱓.᱗᱕% ᱢᱮᱱᱟᱜ ᱠᱚᱣᱟ ᱾ ᱵᱤᱞᱟᱥᱯᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱙᱑% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱑᱐% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱫᱚ ᱰᱮᱦᱮᱨ ᱛᱮᱫ ᱦᱚᱲ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱟᱨᱵᱟᱝ ᱠᱟᱹᱢᱤ ᱞᱟᱹᱜᱤᱫ ᱛᱮ ᱥᱩᱨᱥᱩᱯᱩᱨ ᱨᱮᱱᱟᱜ ᱩᱯᱱᱚᱜᱚᱨ ᱟᱨ ᱫᱮᱦᱟᱛ ᱮᱞᱟᱠᱟ ᱠᱷᱚᱱ ᱠᱚ ᱦᱤᱡᱩᱜᱼᱟ ᱾ ᱱᱚᱸᱰᱮ ᱫᱚ ᱰᱮᱦᱮᱨ ᱛᱮᱫ ᱦᱚᱲ ᱥᱚᱨᱵᱷᱤᱥ ᱥᱮᱠᱴᱚᱨ ᱨᱮᱠᱚ ᱠᱟᱹᱢᱤᱭᱟ ᱾

ᱥᱟᱜᱟᱲᱚᱢ
ᱵᱟᱥ ᱟᱨ ᱴᱮᱠᱥᱤ ᱫᱚ ᱦᱚᱱᱚᱛ ᱞᱟᱹᱜᱤᱫ ᱛᱮ ᱫᱤᱥᱩᱣᱟᱹ ᱥᱟᱜᱟᱲᱚᱢ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱟᱨ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱥᱟᱶᱛᱮ  ᱚᱱᱟ ᱵᱟᱦᱨᱮ ᱨᱤᱱ ᱦᱚᱲ ᱦᱚᱸᱠᱚ ᱪᱟᱞᱟᱜᱼᱟ ᱾ ᱵᱤᱞᱟᱥᱯᱩᱨ ᱫᱚ ᱪᱚᱱᱰᱤᱜᱚᱲᱼᱢᱟᱱᱟᱞᱤ NH-205 ᱨᱟᱡᱽᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱤᱢᱞᱟ ᱠᱷᱚᱱ ᱫᱚ ᱘᱖ ᱠᱤᱞᱚᱢᱤᱴᱚᱨ (᱕᱓ ᱢᱤᱞ)ᱟᱨ ᱫᱤᱞᱞᱤ ᱠᱷᱚᱱ ᱫᱚ ᱔᱐᱕ ᱠᱤᱞᱚᱢᱤᱴᱚᱨ (᱒᱕᱒ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱢᱩᱬ ᱥᱚᱦᱚᱨ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱜ ᱥᱟᱶᱛᱮ ᱥᱩᱨ ᱨᱮᱱᱟᱜ ᱢᱩᱬ ᱩᱰᱟᱹᱱ ᱰᱟᱹᱦᱤ ᱫᱚ ᱪᱚᱱᱰᱤᱜᱚᱲ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱑᱔᱑ ᱠᱤᱞᱚᱢᱤᱴᱚᱨ (᱘᱘ ᱢᱤᱞ) ᱢᱮᱱᱟᱜᱼᱟ ᱾ ᱢᱟᱱᱟᱞᱤ, ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱢᱩᱬ ᱧᱮᱞᱡᱚᱝ ᱴᱷᱟᱶ, ᱵᱤᱞᱟᱥᱯᱩᱨ ᱠᱷᱚᱱ ᱫᱚ ᱑᱙᱕ ᱠᱤᱞᱚᱢᱤᱴᱚᱨ (᱑᱒᱑ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱗᱐ ᱠᱤᱞᱚᱢᱤᱴᱚᱨ (᱔᱓ ᱢᱤᱞ) ᱥᱟᱺᱜᱤᱧᱟ ᱢᱟᱱᱰᱤ ᱨᱮ ᱦᱚᱱᱚᱛ ᱨᱮᱱᱟᱜ ᱡᱚᱱᱟᱞ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾ ᱵᱤᱞᱟᱥᱯᱩᱨ ᱥᱮᱵᱟ ᱞᱟᱹᱜᱤᱫ ᱛᱮ ᱰᱮᱦᱮᱨ ᱛᱮᱫ ᱡᱤᱞᱤᱧ ᱰᱟᱦᱟᱨ ᱨᱮᱱᱟᱜ ᱵᱟᱥ ᱫᱚ ᱯᱚᱱᱚᱛ ᱨᱮᱱᱟᱜ ᱫᱩᱜ ᱫᱚᱦᱚ ᱟᱜ ᱮᱪᱟᱨᱴᱤᱥᱤ ᱦᱚᱛᱮᱛᱮ ᱪᱟᱞᱟᱜᱼᱟ; ᱞᱚᱠᱟᱞ ᱰᱟᱦᱟᱨ ᱫᱚ ᱯᱨᱟᱵᱷᱮᱴ ᱵᱟᱥ ᱚᱯᱨᱮᱴᱟᱨ ᱦᱚᱛᱮᱛᱮ ᱪᱟᱪᱞᱟᱣ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱵᱤᱞᱟᱥᱯᱩᱨ ᱦᱚᱱᱚᱛ, ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ